SET ปิดเช้ารีบาวด์ 13 จุด แรงซื้อกลับบิ๊กแคป-บาทแข็งหนุน
SET ปิดเช้ารีบาวด์ 13 จุด แรงซื้อกลับบิ๊กแคป-ค่าเงินบาทแข็งค่าขึ้นดึงฟันด์โฟลว์ไหลเข้า แนวโน้มช่วงบ่ายบวกได้ต่อ ให้แนวต้าน 1,630 จุด แนวรับ 1,610 จุด
SET ปิดเช้ารีบาวด์ 13 จุด แรงซื้อกลับบิ๊กแคป-ค่าเงินบาทแข็งค่าขึ้นดึงฟันด์โฟลว์ไหลเข้า แนวโน้มช่วงบ่ายบวกได้ต่อ ให้แนวต้าน 1,630 จุด แนวรับ 1,610 จุด
7 มี.ค. 2566

นายวีรวัฒน์ วิโรจน์โภคา ผู้อำนวยการฝ่ายวิเคราะห์หลักทรัพย์ บล.ฟินันเซีย ไซรัส กล่าวว่า ตลาดหุ้นไทยในช่วงเช้ารีบาวด์ขึ้นมาหลังจากปรับตัวลงไปค่อนข้างมากในช่วงที่ผ่านมา โดยได้รับแรงซื้อกลับเข้ามาในหุ้นขนาดใหญ่เข้ามาช่วยหนุนดัชนี ประกอบกับทิศทางค่าเงินบาทแข็งค่าขึ้น ทำให้คาดว่าอาจจะมีการทยอยซื้อกลับของนักลงทุนต่างชาติด้วย
อย่างไรก็ตาม ขณะนี้ยังไม่มีปัจจัยหลักที่จะหนุนตลาดหุ้นไทยอย่างมีนัยสำคัญ โดยตัวเลขเงินเฟ้อของไทยในเดือนก.พ.66 ที่ประกาศออกมาเช้านี้ชะลอตัวลงมาบ้าง แต่มองว่าเป็นปัจจัยหนุนต่อตลาดหุ้นในระยะสั้นเท่านั้น เพราะยังคงมีปัจจัยภายนอกกดดันภาพการลงทุนในตลาดหุ้นอยู่ ส่วนตลาดหุ้นอื่นเอเชียเช้านี้ก็ปรับตัวขึ้นตามตลาดหุ้นสหรัฐ
สำหรับแนวโน้มช่วงบ่ายคาดว่าตลาดจะแกว่งตัวในแดนบวกได้ต่อรับ sentiment ตลาดหุ้นต่างประเทศที่ปรับตัวขึ้นมา โดยให้แนวต้าน 1,630 จุด แนวรับ 1,610 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
TRUE มูลค่าการซื้อขาย 2,765.33 ล้านบาท ปิดที่ 8.50 บาท ลดลง 0.10 บาท
PTTEP มูลค่าการซื้อขาย 1,619.19 ล้านบาท ปิดที่ 153.00 บาท ลดลง 0.50 บาท
KBANK มูลค่าการซื้อขาย 1,328.08 ล้านบาท ปิดที่ 139.50 บาท ราคาไม่เปลี่ยนแปลง
DELTA มูลค่าการซื้อขาย 1,328.08 ล้านบาท ปิดที่ 992.00 บาท เพิ่มขึ้น 16.00 บาท
AOT มูลค่าการซื้อขาย 939.55 ล้านบาท ปิดที่ 70.50 บาท ราคาไม่เปลี่ยนแปลง